Publication: Magyar Közlöny
Issue: MK-2000-100 (Year: 2000, Number: 100)
Era: 1990-2004
Section: a 36/1997. (XI. 26.) PM rendelethez]
Paragraph Index: 148

3. Alkoholtermék zárjegy Leírása: A zárjegy fekvő téglalap alakú, színe kékeszöld összhatású, kék és zöld biztonsági (guilloche) nyomattal, benne ugyanezen színek használatával Merkur embléma. A zárjegyen a „Szeszes ital zárjegy” és az „Adózott termék” felirat sötétkék, a sorszám, valamint az űrtartalom megjelölés fekete színű. A zárjegyen szabad szemmel nem látható, UV-fényre reagáló Merkur embléma és hullámvonalakat tartalmazó biztonsági alnyomat is található. A zárjegy jobb oldali szélén 5 mm szélességben kizárólag erre a célra gyártott, egyedi arculattal és védelmi elemekkel ellátott hologramcsík van elhelyezve. Méret és az űrtartalom jelzése: 45× 12 mm: 0,05 liter 0,10 liter űrtartalom megjelölése nélkül 80× 16 mm: 0,20 liter 0,35 liter 0,50 liter 0,70 liter 0,75 liter 1,00 liter űrtartalom megjelölése nélkül 100× 16 mm: 1,50 liter űrtartalom megjelölése nélkül Alkoholfok jelzése: max. 35 tf% 35 tf% felett Technológia: Nyomtatás négy színnel, ebből egy szín UV-fényre zöldesen reagáló. Anyaga: Speciális, csak erre a célra legyártott, 70 grammos papír, amely UV-fényben sárga és kék színű, természetes fénynél vörös színű pelyhezőt tartalmaz, és vegyi védelemmel, valamint speciális, csak erre a célra legyártott hologramcsíkkal van ellátva. Sorszám: Egyszer két karakteres és egyszer egy karakteres betűjelből, valamint nyolc számból álló sorszám. Kiszerelési egység: A méretre vágott zárjegyek 500-anként szalagozott kötege. Csomagolási egység: A 80× 16 mm és a 100× 16 mm méretű zárjegy esetén 20 000 darabonként, a 45× 12 mm méretű zárjegy esetén 25 000 darabonként dobozba rakva oly módon, hogy a zárjegyek a dobozt teljes terjedelmében kitöltsék.

Source: https://magyarkozlony.hu/hivatalos-lapok/a17970fbb5d2f315315e78693745ceacd65e45fb/dokumentumok/4d2ff7558d1edfddd0dc15f6ae31e93027d65c78/letoltes